OBRAZLOŽENJE

Akcijski plan Grada Zagreba za 2025. - 2027. godinu za provedbu Nacionalnog plana za uključivanje Roma, za razdoblje od 2021. do 2027. (dalje: Akcijski plan) donosi se na temelju članka 41. točke 14. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) kojim je propisano da Gradska skupština Grada Zagreba donosi odluke i druge opće akte kojima se uređuju pitanja od značenja za nacionalne manjine.

Akcijski plan temelji se na Nacionalnom planu za uključivanje Roma za razdoblje 2021.- 2027., a sastoji se od sedam glavnih ciljeva, horizontalnih koji uključuju područje diskriminacije, siromaštva i socijalne isključenosti te participaciju, dok sektorski obuhvaćaju područje obrazovanja, zapošljavanja, zdravlja i socijalne skrbi te stanovanja.

Ciljevi u Akcijskom planu utvrđeni su identično ciljevima Nacionalnog plana, dok su posebni ciljevi, mjere i aktivnosti utvrđeni vodeći računa o potrebama romske zajednice u Zagrebu i mogućnostima provedbe. Također su utvrđeni pokazatelji provedbe, nositelji i sunositelji provedbe mjera, rokovi provedbe te izvori financiranja.

Opći cilj Akcijskog plana je poboljšati položaj pripadnika romske zajednice u Zagrebu smanjivanjem jaza u svim područjima života u odnosu na ostalo stanovništvo i njihovo uključivanje u hrvatsko društvo. Kako bi se taj cilj ostvario, potrebno je paralelno provoditi svih sedam ciljeva, pri čemu je glavni naglasak na uklanjanju svih oblika diskriminacije.

Temeljem Zakona o pravu na pristup informacijama (Narodne novine 25/13, 85/15 i 69/22) o Nacrtu Akcijskog plana Grada Zagreba za 2025. - 2027. godinu za provedbu Nacionalnog plana za uključivanje Roma, za razdoblje od 2021. do 2027. provodi se internetsko savjetovanje u razdoblju od 3. listopada do 2. studenog 2024. te se pozivaju svi zainteresirani da dostave svoje prijedloge i mišljenja.